Hundruðir kvenna leita árlega til neyðarmóttöku , Stígamóta og Kvennaathvarfsins vegna ofbeldis af hendi karla . Kynbundið ofbeldi lýsir sér í nauðgunum , sifjaspelli , klámi , vændi , mansali , kynferðislegri áreitni og annars konar líkamlegu og andlegu ofbeldi gegn konum og stúlkum , innan heimilis sem utan . Samkvæmt upplýsingum frá Kvennaathvarfinu , leituðu 605 konur þangað árið 2009 , en frá upphafi hafa 9,410 konur komið í athvarfið . Árið 2010 , leituðu 526 einstaklingar til Stígamóta , og frá upphafi starfsemi samtakanna til ársloka 2009 höfðu því alls 4,998 konur leitað til Stígamóta vegna kynferðisofbeldis . Nýjum málum fækkaði á milli áranna 2008 og 2009 en árið 2010 fjölgaði þeim aftur . Í ársskýrslu sinni , vekja Stígamót sérstaka athygli á því að aðeins 16,5% ofbeldis ¬ mannanna , sem tilgreindir voru árið 2010 , eru ókunnugir þeim sem þeir beita ofbeldi . Það þýðir að í rúmum 80% tilvika þekkti brotaþolinn ofbeldismanninn . Íslenskum konum stafar því helst hætta af eiginmanni , fyrrverandi eiginmanni , kærasta , föður , frænda , bróður , vini en ekki af ókunnugum . Ofbeldi gegn konum viðgengst á Íslandi eins og annars staðar , og það viðgengst hvergi eins vel og innan veggja heimila , í skjóli upplýsingaskorts , þöggunar og aðgerðaleysis . Skömmin , sem réttilega tilheyrir gerendum , hvílir m.a. af þessum sökum sem mara á þolendum . Reynslan frá nágrannalöndum sýnir að kynbundið ofbeldi eykst á krepputímum en almennum líkamsárásum fækkar . Ofbeldi verður minna sjáanlegt en það hverfur ekki , heldur færist inn á heimilin . Með árlegu 16 daga átaki gefst tækifæri til opinnar og hispurslausrar umræðu meðal almennings og vitundarvakningar um þær aðgerðir sem nauðsynlegar eru til að vinda bug á kynbundnu ofbeldi , innan heimilis sem utan . Dagskrá átaksins í ár er fjölbreytt en hana má kynna sér á heimasíðu átaksins og á Facebook-síðu átaksins .